钦定古今图书集成/明伦汇编/闺媛典/第166卷 > 张宁妾高氏李氏〈宁女附〉
## 钦定古今图书集成/明伦汇编/闺媛典/第166卷 > 张宁妾高氏李氏〈宁女附〉

按《嘉兴府志》：“高氏名寒香，李氏名晚翠，并海盐张宁
妾。年皆十四五，相继事宁。三年，宁疾革，嘱嗣子嫁二
妾。既没，嫡妻刘令二妾释服，且告之故。二妾大恸曰：
‘贱妾受主恩有年，恨不能即死，敢有他志耶’！”相与剪
发誓志，屏居一楼三十九年，家人罕见其面。宁素不
事生产，身后益落，二妾茹荼饮蘗，甘之如饴。嘉靖中，
诏旌表。宁女名恒清，适海宁卫指挥姚麟，亦早寡，著
《贞节》焉。